stanford-oval/wikipedia huggingface dataset:
איברהים טראורה
הערות שוליים

↑  בורקינה פאסו: קציני צבא פרצו לשידור הטלוויזיה הלאומית והודיעו על הפיכה, באתר ynet, 30 בספטמבר 2022
1 2  ת'יאם נדיאגה; אן מימאלוט (30 בספטמבר 2022). "Burkina Faso soldiers announce overthrow of military government". רויטרס. נבדק ב-2023-08-01. {{cite web}}:  (עזרה)
1 2  הפיכה צבאית בבורקינה פאסו, הנשיא נעצר, באתר ynet, 24 בינואר 2022
 הפיכה בבורקינה פאסו: הצבא עצר את הנשיא ותפס את השלטון, באתר וואלה, 24 בינואר 2022
↑  "At 34, Burkina's new junta chief Ibrahim Traoré is world's youngest leader". The Hindu. 6 באוקטובר 2022. ISSN 0971-751X. נבדק ב-2023-08-01. {{cite news}}:  (עזרה)
1 2 3 4 5 6 7 8 9  "Izina mu makuru: Menya Capt Ibrahim Traoré wafashe ubutegetsi i Ouagadougou", BBC (בקינירואנדה)
1 2 3  קתרין גנסלר (1 באוקטובר 2022). "Putsch in Burkina Faso: Ibrahim Traoré hat die Macht". Jeune Afrique (בגרמנית). נבדק ב-2023-08-01. {{cite news}}:  (עזרה)
↑  "Burkina Faso: Military officers remove President Damiba in a coup". אל-ג'זירה. 30 בספטמבר 2022. נבדק ב-2023-08-01. {{cite web}}:  (עזרה)
↑  "Burkina Faso coup: Gunshots in capital and roads blocked". BBC. 1 באוקטובר 2022. נבדק ב-2023-08-01. {{cite web}}:  (עזרה)
↑  Thiam Ndiaga; Anne Mimault (30 בספטמבר 2022). "Burkina Faso army captain announces overthrow of military government". Reuters. נבדק ב-30 בספטמבר 2022. {{cite web}}:  (עזרה)
1 2 3  "Burkina : Ibrahim Traoré proclamé président, Damiba destitué". Jeune Afrique (בצרפתית). 30 בספטמבר 2022. נבדק ב-30 בספטמבר 2022. {{cite web}}:  (עזרה)
↑  Katrin Gänsler (1 באוקטובר 2022). "Putsch in Burkina Faso: Ibrahim Traoré hat die Macht". Jeune Afrique (בגרמנית). נבדק ב-1 באוקטובר 2022. {{cite news}}:  (עזרה)
↑  "Burkina Faso: Military officers remove President Damiba in a coup". www.aljazeera.com. 30 בספטמבר 2022. נבדק ב-1 באוקטובר 2022. {{cite web}}:  (עזרה)
↑  "Traore officially appointed as president of Burkina Faso after coup". France24. 6 October 2022
1 2  "Wagner Group: Burkina Faso anger over Russian mercenary link". BBC News (באנגלית בריטית). 16 בדצמבר 2022. נבדק ב-2022-12-16. {{cite news}}:  (עזרה)
↑  "French army officially ends operations in Burkina Faso". France 24 (באנגלית). 2023-02-20.
1 2  "Burkina, Guinea, Mali: A new axis on the continent?". Africanews. 10 בפברואר 2023. נבדק ב-14 ביוני 2023. {{cite web}}:  (עזרה)
↑  "'General mobilisation' declared in Burkina Faso after series of terrorist attacks". France24. 14 באפריל 2023. נבדק ב-14 ביוני 2023. {{cite web}}:  (עזרה)
1 2  "'No elections without security': Burkina Faso's 2024 vote in question after 40 killed in attacks". France24. 30 במאי 2023. נבדק ב-14 ביוני 2023. {{cite web}}:  (עזרה)
1 2  McAllister, Edward (4 באוקטובר 2022). "Who is Ibrahim Traore, the soldier behind Burkina Faso's latest coup?". Reuters. {{cite news}}:  (עזרה)
↑  Peltier, Elian (2 באוקטובר 2022). "In Burkina Faso, the Man Who Once Led a Coup is Ousted by One". The New York Times. {{cite news}}:  (עזרה)
↑  "В Буркина-Фасо поддерживают проведение СВО". RIA Novosti. 29 ביולי 2023. {{cite news}}:  (עזרה)
| --- | --- |
בקרת זהויות :  GND: 1330711122  VIAF: 7359171732632509080004   WorldCat (עם VIAF): 7359171732632509080004
אלון חן

| --- | --- |

 לידה:  1970 (בן 54 בערך) ישראל 
 ענף מדעי:  מדעי המוח
 מקום לימודים:  אוניברסיטת בן-גוריון בנגב 
 מוסדות:  מכון מקס פלאנק לפסיכיאטריה (1 באוגוסט 2013)  מכון ויצמן למדע (15 באוגוסט 2005)  מכון ויצמן למדע  מכון מקס פלאנק לפסיכיאטריה 
 פרסים והוקרה:  מלגת אלון  תוכנית פולברייט 
 
אלון חן (נולד בשנת 1970) הוא חוקר מוח ישראלי, נשיא מכון ויצמן למדע. בעברו, ראש המחלקה לנוירוביולוגיה במכון ויצמן, ראש מכון מקס פלאנק לפסיכיאטריה במינכן שבגרמניה, ראש המעבדה המשותפת למכון מקס פלאנק ומכון ויצמן לנוירופסיכיאטריה ניסויית ונוירוגנטיקה התנהגותית ופרופסור נלווה בבית הספר לרפואה של אוניברסיטת לודוויג מקסימיליאן במינכן.
ביוגרפיה

אלון חן נולד וגדל בבאר שבע, בשם אלון חמו. שירת בצה"ל כלוחם בגדוד 890 של חטיבת הצנחנים.
בשנת 1995 קיבל תואר ראשון במדעי החיים, בהצטיינות, מאוניברסיטת בן-גוריון בנגב. בשנת 2001 קיבל תואר דוקטור (בהצטיינות) במסלול ישיר במכון ויצמן למדע, בהנחיית פרופ' יצחק קוך. במקביל קיבל תואר שני במנהל עסקים מאוניברסיטת בן-גוריון בנגב. בשנים 2001 - 2005 זכה במלגות רוטשילד ופולברייט, וערך מחקר פוסט-דוקטורט במכון סאלק למחקרים ביולוגיים בקליפורניה, וחקר תהליכים מוחיים במצבי דחק וחרדה. בשנת 2005 חזר למכון ויצמן למדע כחוקר בכיר במחלקה לנוירוביולוגיה, וזכה במלגת אלון. בשנת 2012 מונה לפרופסור חבר, ובשנת 2017 מונה לפרופסור מן המניין.
בשנת 2013 מונה למנהל וחוקר במכון מקס פלאנק לפסיכיאטריה ולראש המעבדה המשותפת למכון מקס פלאנק ולמכון ויצמן למדע לנוירופסיכיאטריה ניסויית ונוירוגנטיקה התנהגותית.
החל מ-1 בדצמבר 2019 מכהן כנשיא מכון ויצמן למדע.
חן נשוי ואב לשני ילדים. בנו, גל, הוא כתב כלכלי בחדשות 12.
הערות שוליים

↑  The Neurobiology of Stress Weizmann - Max Planck Laboratory, Weizmann-Max Plank lab for experimental neuropsychiatry and behavioral neurogenetics
| --- | --- |
בקרת זהויות :  NLI: 987010763937605171  GND: 1201123666  LCCN: n2021184147  ORCID: 0000-0003-3625-8233  VIAF: 299327979   WorldCat (עם VIAF): 299327979
איזק בונגה

| --- | --- |

בונגה בשנת 2020
 לידה:  8 בנובמבר 1999 (בן 24) נויוויד, גרמניה
 עמדה:  סמול פורוורד
 גובה:  2.03 מטרים
 מספר:  17
 דראפט:  בחירה מספר 39, 2018 פילדלפיה 76'
 קבוצות כשחקן
 2016–2018 2018–2019 2018–2019 2019–2021 2021–:  סקייליינרס פרנקפורט לוס אנג'לס לייקרס ←סאות' ביי לייקרס וושינגטון ויזארדס טורונטו ראפטורס
איזק אוולו אטו בופנדה בונגה (בצרפתית: Isaac Evolue Etue Bofenda Bonga; נולד ב-8 בנובמבר 1999) הוא כדורסלן גרמני, המשחק בקבוצת באיירן מינכן מהליגה הגרמנית בכדורסל, בעמדת הסמול פורוורד.
ראשית חייו

בונגה נולד בעיר נויוויד שבגרמניה, לזוג מהגרים מהרפובליקה הדמוקרטית של קונגו. בשנת 2014 החל לשחק בקבוצת "לוטצל-פוסט קובלנץ" מהליגה הגרמנית החמישית, ובעונה העוקבת, בה שיחקה בליגה הרביעית, קלע בונגה 5.9 נקודות בממוצע למשחק.
קריירת משחק מקצועית > סקייליינרס פרנקפורט

בשנת 2016 החל לשחק באופן מקצועי, כשהצטרף לקבוצת סקיליינרס פרנקפורט מליגת העל הגרמנית. ב-23 בספטמבר 2016 ערך את הופעת הבכורה שלו בליגה הגרמנית, בגיל 16, במשחק מול ברוזה במברג. בעונת 2017/2018 זכה למקום קובע ברוטציית הקבוצה, ותרם 6.0 נקודות, 3.2 ריבאונדים ו-2.2 אסיסטים בממוצע למשחק.
קריירת משחק מקצועית > לוס אנג'לס לייקרס

בדראפט ה-NBA‏ 2018 נבחר בונגה בבחירה ה-39 על ידי פילדלפיה 76', אשר העבירה אותו בטרייד ללוס אנג'לס לייקרס. לאורך עונת הרוקי שלו מיעט לשחק ב-NBA, ונשלח מספר פעמים בהשאלה לקבוצת הבת של הלייקרס מליגת הפיתוח – סאות' ביי לייקרס. בתקופתו בליגת הפיתוח שיחק ב-31 משחקים, ורשם ממוצעים של 11.9 נקודות, 6.2 ריבאונדים ו-2.5 אסיסטים בממוצע למשחק.
קריירת משחק מקצועית > וושינגטון ויזארדס

בסיום עונתו הראשונה ב-NBA הועבר לוושינגטון ויזארדס, כחלק מטרייד משולש במסגרתו צירפו הלייקרס את אנתוני דייוויס. ב-17 בינואר 2020 קבע שיאי קריירה של 17 נקודות ו-9 ריבאונדים, בהפסד קבוצתו לטורונטו ראפטורס. לאורך עונת 2019/2020 פתח במרבית משחקי הוויזארדס, וקלע 5.0 נקודות בממוצע למשחק.
קריירת משחק מקצועית > טורונטו ראפטורס

באוגוסט 2021 חתם בונגה על חוזה בטורונטו ראפטורס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | ל.א. לייקרס | 22 | 0 | 5.5 | 0.152 | 0.000 | 0.600 | 1.1 | 0.7 | 0.4 | 0.2 | 0.9 |
| 2019/2020 | וושינגטון | 66 | 49 | 18.9 | 0.504 | 0.352 | 0.812 | 3.4 | 1.2 | 0.7 | 0.3 | 5.0 |
| קריירה |  | 88 | 49 | 15.6 | 0.461 | 0.316 | 0.780 | 2.8 | 1.0 | 0.6 | 0.3 | 4.0 |
הערות שוליים

↑  בונגה מתמקד בפיתוח מנהיגות ולקיחת אחריות, באתר adidasngt.com,‏ 13 בינואר 2017
↑  הלייקרס מצרפים את בונגה, באתר הקבוצה, 6 ביולי 2018
↑  רשימת הנבחרים בדראפט 2018, באתר basketball-reference.com
↑  הסטטיסטיקות של בונגה בליגת הפיתוח, באתר basketball-reference.com
↑  וושינגטון מצרפת את וגנר, בונגה וג'ונס, באתר הקבוצה, 5 ביולי 2019
↑  סטטיסטיקות המשחק בין וושינגטון לטורונטו, באתר basketball-reference.com
אירווין מקדואל

| --- | --- |

אירווין מקדואל במהלך מלחמת האזרחים האמריקנית
 לידה:  15 באוקטובר 1818 קולומבוס, אוהיו
 פטירה:  4 במאי 1885 (בגיל 66) סן פרנסיסקו, ארצות הברית 
 מקום קבורה:  בית הקברות הלאומי של סן פרנסיסקו 
 מדינה:  ארצות הברית 
 השכלה:  האקדמיה הצבאית של ארצות הברית 
 השתייכות:  צבא ארצות הברית  צבא האיחוד
 תקופת הפעילות:  1838–1882 (כ־44 שנים)
 דרגה:   מייג'ור גנרל
 תפקידים בשירות
 מפקד ארמיית צפון-מזרח וירג'יניה מפקד הקורפוס ה-1 בארמיית וירג'יניה מפקד הקורפוס ה-3 בארמיית וירג'יניה ראש הפיקוד המרחבי של הפאסיפיק ראש הפיקוד המרחבי של קליפורניה ראש הפיקוד המרחבי של המערב
 פעולות ומבצעים
 מלחמת ארצות הברית–מקסיקו  מלחמת האזרחים האמריקנית קרב בול ראן הראשון  קרב בול ראן השני
 תפקידים אזרחיים
 נציב הפארקים, סן פרנסיסקו
 
אירווין מקדואל (באנגלית: Irvin McDowell‏; 15 באוקטובר 1818 – 4 במאי 1885) היה קצין צבא אמריקני, שנודע בעיקר בתבוסתו בקרב בול ראן הראשון, שהיה הקרב הגדול הראשון במלחמת האזרחים האמריקנית.
ילדותו ותחילת הקריירה

מקדואל נולד בקולומבוס, אוהיו, בנו של אברהם אירווין מקדואל ואלזה סלדון מקדואל. הוא היה דודן-חורג לג'ון ביופורד ואחיו ג'ון אדאיר מקדואל, ששירת כקולונל בצבא האיחוד. תחילה למד מקדואל בקולז' דה טרואה שבצרפת לפני שסיים את האקדמיה הצבאית הלאומית של ארצות הברית ב-1838, כאשר אחד מחבריו לכיתה היה פ.ג.ט. בורגארד, יריבו העתידי בקרב בול ראן הראשון. מקדואל הוסמך לדרגת לוטננט משנה והוצב ביחידת הארטילריה הראשונה של ארצות הברית. מקדואל שירת כמדריך טקטי בוסט פוינט, לפני שהפך לעוזרו האישי של הגנרל ג'ון וול במהלך מלחמת ארצות הברית–מקסיקו. הוא זכה בדרגת כבוד של קפטן בקרב בואנה ויסטה ושימש כשליש במחלקת הגנרלים לאחר המלחמה. במהלך שירותו בתפקיד זה הוא קודם לדרגת מייג'ור ב-31 במאי 1856.
מלחמת האזרחים

מקדואל קודם לדרגת בריגדיר גנרל ב-14 במאי 1861, והוענק לו הפיקוד על ארמיית צפון-מזרח וירג'יניה, אף על פי שלא פיקד מעולם על חיילים בשדה הקרב. הקידום נעשה בחלקו עקב השפעתו של מורו הרוחני, מזכיר האוצר סלמון צ'אס. למרות שמקדואל ידע כי חייליו חסרי ניסיון ואינם מוכנים, לחצים מצד פוליטיקאים בוושינגטון אילצו אותו לשגר בטרם עת התקפה על כוחות צבא הקונפדרציה בצפון וירג'יניה. האסטרטגיה שלו במהלך קרב בול ראן הראשון הייתה בעלת דמיון אך שאפתנית מידי, וחייליו היו חסרי ניסיון מספיק כדי לבצעה באופן יעיל. הקרב הסתיים במנוסה משפילה.
לאחר התבוסה בקרב בול ראן, הוצב מייג'ור גנרל ג'ורג' מקללן בתפקיד מפקד ארמיית צבא האיחוד החדשה שהגנה על וושינגטון הבירה, ארמיית הפוטומק. מקדואל פיקד על דיוויזיה בצבא החדש, אך מקללן הבחין במהרה ביכולותיו והעניק למקדואל את הפיקוד על הקורפוס ה-1 עם בוא האביב. קורפוס זה נשאר מאחור כדי להגן על הבירה, ובסופו של דבר היה אמור לנוע לעזרת מקללן בעוד זה לחם במערכת חצי האי; מכל מקום, חששות הפוליטיקאים כי מערכת העמק של גנרל תומאס ג'קסון תתקוף בסופו של דבר את וושינגטון השאירו לבסוף את 40,000 חייליו של מקדואל מאחור.
בסופו של דבר, שלושת הפיקודים העצמאיים של מקדואל, ג'ון פרימונט, ונתניאל בנקס שולבו לתוך ארמיית וירג'יניה בפיקודו של מייג'ור גנרל ג'ון פופ ומקדואל התמנה למפקד הקורפוס ה-3 שלה. בעקבות פעולותיו בקרב סידר מאונטיין הוא קודם לבסוף לדרגת מייג'ור גנרל של כבוד בצבא הסדיר, אך הואשם בתוצאות הרות האסון של קרב בול ראן השני. הוא חמק מאשמה על ידי מתן עדות כנגד מייג'ור גנרל פיטז פורטר אותו העמיד פופ למשפט צבאי על סירוב פקודה בקרב זה. למרות שרשמית חמק מקדואל מעונש הוא בילה את השנתיים הבאות הרחק מתפקידי מפתח בפיקוד צבא ארצות הברית.
תפקידים מאוחרים וקריירה לאחר המלחמה

ביולי 1864, התמנה מקדואל כראש הפיקוד המרחבי של הפאסיפיק. מאוחר יותר מונה לראש הפיקוד המרחבי של קליפורניה, הפיקוד המרחבי הצבאי הרביעי (הממשל הצבאי של ארקנסו ולואיזיאנה בתקופת השיקום), והפיקוד המרחבי של המערב. הוא קודם רשמית לדרגת מייג'ור גנרל בשנת 1872. בשנת 1879, כאשר ועדת ביקורת שמונתה בידי הנשיא רתרפורד הייז הגישה את מסקנותיה הממליצות על חנינה לפיטז פורטר, היא ייחסה חלק ניכר מההפסד בקרב בול ראן השני למקדואל. במסקנות שהגישה הוא תואר כהססן הממעיט בדבריו וכחסר יכולת, שנכשל שוב ושוב במתן תשובה לבקשותיו של פורטר למידע, נכשל בהעברת מידע מודיעיני לפופ בנוגע למיקום עמדותיו של לונגסטריט והזניח את הפיקוד על האגף השמאלי של צבא האיחוד כפי שהייתה חובתו תחת סעיף המלחמה.
מקדואל פרש מהצבא בשנת 1882 ושימש כנציב הפארקים של סן פרנסיסקו, קליפורניה עד למותו בשנת ב-1885. הוא נטמן בבית הקברות הלאומי של סן פרנסיסקו בפרסידו, סן פרנסיסקו.
לקריאה נוספת

Eicher, John H. and David J. Eicher. Civil War High Commands. Stanford, CA: Stanford University Press, 2001. ISBN 0-8047-3641-3.
הערות שוליים

↑  אתר אילנות יוחסין
↑  John & David Eicher 
, עמ' 105-106.
| --- | --- |
בקרת זהויות :  GND: 1301946001  LCCN: n88631400  NARA: 10572436  SNAC: w6v12q5m  ULAN: 500372897  VIAF: 23716562   WorldCat (עם VIAF): 23716562
אלון חלפון

אלון חלפון (נולד ב-2 ביולי 1973) הוא כדורגלן עבר ישראלי ששיחק בעמדת הבלם.
קריירה

חלפון החל את הקריירה במחלקת הנוער של מכבי נתניה, ובשנת 1990 עלה לסגל הקבוצה הבוגרת של המועדון. בקיץ 1994 עבר להפועל חיפה, והיה שותף מרכזי בזכייה של הקבוצה באליפות בעונת 1998/1999, תחת הדרכתו של המאמן אלי גוטמן, כשלצידו מככבים דודו אוואט, רן בן שמעון וג'ובאני רוסו. בעונת 2000/2001 זכה עם הקבוצה בגביע הטוטו, ובעונה שלאחר מכן ירד עמה לליגה הלאומית ועזב את הקבוצה.
לקראת עונת 2002/2003 חתם חלפון בקבוצת הפועל תל אביב. ב-24 בדצמבר 2002 כבש צמד במשחק גביע הטוטו מול מכבי קריית גת, שהיו לשערים היחידים שהבקיע במדי הפועל תל אביב. לאחר שנתיים במועדון עבר להפועל כפר סבא מהליגה הלאומית, ועזר לה לסיים במקום הראשון ולעלות לליגת העל כבר בעונתו הראשונה בקבוצה. בתום שלוש עונות בכפר סבא, במהלכן היה גם קפטן הקבוצה, פרש חלפון ממשחק פעיל באוקטובר 2007.
במדי הנבחרת הצעירה של ישראל רשם חלפון 29 הופעות, והוא מדורג במקום החמישי בטבלת שיאני הנבחרת הצעירה בכל הזמנים. ב-8 בספטמבר 1999 הופיע לראשונה במדי הנבחרת הבוגרת, בניצחון 0:8 על נבחרת סן מרינו במסגרת מוקדמות יורו 2000. לזכותו של חלפון בסך הכל 5 הופעות במדי הנבחרת, האחרונה שבהן ב-7 באוקטובר 2000, בהפסד 2:0 לנבחרת ספרד במדריד, במסגרת מוקדמות מונדיאל 2002.
תארים

אליפות: 1998/1999
גביע הטוטו: 2000/2001
הערות שוליים

↑  משה גוזגל, הפועל תל אביב: אלון חלפון חתם בקבוצה, באתר ynet, 21 ביולי 2002
איגודיות

בתורת ההסתברות, איגודיות (Lumpability) היא תכונה של שרשרת מרקוב המאפשרת לצמצם את מרחב המצבים של השרשרת. שיטת הצמצום פורסמה לראשונה על ידי קמני וסנל.
הגדרה

בהינתן שרשרת מרקוב שמרחב המצבים שלה ניתן לחלוקה על ידי תתי קבוצות זרות המסומנות ב ti, כך שמתקבלת החלוקה  \scriptstyle {T=\{t_{1},t_{2},\ldots \}} של מצבי השרשרת, השרשרת תיקרא ניתנת לאיגוד ביחס לחלוקה T אם ורק אם
כאשר  q(i,j) היא ההסתברות לעבור ממצב  i למצב  j.
כלומר, עבור כל שני מצבים מאוגדים  t_{i} ו- t_{j} (כולל האפשרות  i=j), סכום ההסתברויות של המעברים מכל מצב מקורי בודד שהתאגד ל- t_{i} אל כל המצבים שהתאגדו ל- t_{j} זהה.
דוגמאות

בהינתן מטריצת הסתברויות המעברים
נבחין שמצבי המטריצה ניתנים לאיגוד על ידי החלוקה
 \scriptstyle {T=\{(1,2),(3,4)\}}
אז נגדיר מטריצה חדשה Pt  שתיקרא המטריצה המאוגדת של P על t:
הסבר:
החלוקה   \scriptstyle {T=\{(1,2),(3,4)\}} מאגדת את המצבים 1 ו-2 יחד ואת המצבים 3 ו-4 יחד. ההסתברות לעבור ממצב מספר 1 לעצמו היא  {\frac {1}{2}} ולמצב 2 היא  {\frac {3}{8}}, ובסה"כ   {\frac {7}{8}}. שתי ההסתברויות למעברים ממצב 2 למצב 1 וממצב 2 לעצמו הן  {\frac {7}{16}} ובסה"כ  {\frac {7}{8}} .
מכיוון ששני סכומי ההסתברויות שווים זה לזה, ההסתברות למעבר מהמצב שאוגד מהמצבים 1 ו-2 לעצמו תהיה  {\frac {7}{8}}.
ההסתברות לעבור ממצב מספר 3 לעצמו היא  {\frac {1}{2}} ולמצב 4 היא  {\frac {7}{16}}, ובסה"כ   {\frac {15}{16}}. ההסתברות לעבור ממצב מספר 4 לעצמו היא  {\frac {9}{16}} ולמצב 3 היא  {\frac {3}{8}}, ובסה"כ   {\frac {15}{16}}.
מכיוון ששני סכומי ההסתברויות שווים זה לזה, ההסתברות למעבר מהמצב שאוגד מהמצבים 3 ו-4 לעצמו תהיה  {\frac {15}{16}}.
ההסתברות לעבור ממצב מספר 1 למצב מספר 3 או למצב מספר 4 היא  {\frac {1}{16}}+{\frac {1}{16}}={\frac {1}{8}}. ההסתברות לעבור ממצב מספר 2 למצב מספר 3 או למצב מספר 4 היא  0+{\frac {1}{8}}={\frac {1}{8}}.
מכיוון שההסתברויות למעברים מהמצבים 1 ו-2 שאוגדו יחד אל מצבים 3 ו-4 שאוגדו יחד זהות, ההסתברות למעבר מהמצב שאוגד מהמצבים 1 ו-2 למצב שאוגד מהמצבים 3 ו-4 תהיה  {\frac {1}{8}}.
ההסתברות לעבור ממצב מספר 3 למצב מספר 1 או למצב מספר 2 היא  {\frac {1}{16}}+0={\frac {1}{16}}. ההסתברות לעבור ממצב מספר 4 למצב מספר 1 או למצב מספר 2 היא  0+{\frac {1}{16}}={\frac {1}{16}}.
מכיוון שההסתברויות למעברים מהמצבים 3 ו-4 שאוגדו יחד אל מצבים 1 ו-2 שאוגדו יחד זהות, ההסתברות למעבר מהמצב שאוגד מהמצבים 3 ו-4 למצב שאוגד מהמצבים 1 ו-2 תהיה  {\frac {1}{16}}.
הערות שוליים

↑  הן מרחב המצבים והן החלוקה שלו יכולים להיות סופיים או בני-מנייה
אייר נוסטרום

בומברדיה CRJ1000 בצביעה הישנה
אייר נוסטרום (באנגלית: Air Nostrum), ידועה גם בשם איבריה רג'יונל (Iberia Regional), היא חברת תעופה אזורית ספרדית המפעילה את הרשת האזורית של חברת התעופה איבריה איירליינס. בסיסה הראשי של החברה נמצא בנמל התעופה הבינלאומי של ולנסיה. אייר נוסטרום היא חברה בברית התעופה Oneworld, והיא מפעילה 91 מסלולים מקומיים ובינלאומיים ל 51 יעדים, וטיסות שכר, בעיקר משלושה שדות תעופה: ברצלונה, מדריד וולנסיה.
החברה נוסדה בשנת 1994 בוולנסיה ובשנת 1997 חתמה על הסכם עם חברת איבריה לקבלת הזיכיון להפעלת הרשת האזורית של החברה.
בשנת 2015, חברת אייר נוסטרום הצטרפה לשיתוף פעולה עם חברת Amaszonas כדי ליצור חברת תעופה פרגוואית אזורית, Amaszonas Paraguay (כיום Paranair).
בשנת 2018 הודיעה החברה כי בכוונתה להתאחד עם חברת התעופה האזורית האירית סיטיג'ט ובכך ליצור את חברת התעופה האזורית הגדולה באירופה. החברות, אשר שתיהן מפעילות טיסות בעבור חברות אחרות (חכירה רטובה) ימשיכו לפעול כמותגים נפרדים.
צי המטוסים

צי המטוסים של החברה נכון לינואר 2023:
| כלי טיס | בצי | בהזמנה | נוסעים> Y | נוסעים> סה"כ | הערות |  |
| --- | --- | --- | --- | --- | --- | --- |
| בומברדיה CRJ200 | 1 | — | 50 | 50 |  |  |
| בומברדיה CRJ900 | 2 | — | 90 | 90 |  |  |
| סה"כ | 3 | — |  |  |  |  |
הערות שוליים

↑  Buy Air Nostrum Flights, ALTERNATIVE AIRLINES
↑  Dublin based City Jet merges with Spain’s Air Nostrum, independent.ie (באנגלית)
| Oneworld |
| --- | --- | --- |
| מייסדות | אמריקן איירליינס • בריטיש איירווייז • קוואנטס • קת'אי פסיפיק |  |
| חברות | פינאייר • איבריה • LATAM צ'ילה • ג'פאן איירליינס • רויאל ג'ורדניאן • מלזיה איירליינס • LATAM ברזיל • סרילנקן איירליינס • קטר איירווייז • LATAM אקוודור • LATAM אקספרס • LATAM ארגנטינה • LATAM פרגוואי • LATAM פרו • LATAM קולומביה • אייר נוסטרום • BA סיטיפלייר • קת'אי דראגון • קומאייר • גלובוס איירליינס • איבריה אקספרס • J אייר • JAL אקספרס • ג'פאן טרנסאושן אייר • ג'טקונקט • ניקי • OpenSkies • קוואנטס לינק • סאן אייר • נורדי רז'יונל איירליינס • אלסקה איירליינס |  |
| חברות עבר | אייר ברלין • אייר לינגוס • מאלב • מקסיקנה • קנדיאן איירליינס  • US Airways |  |
| --- | --- |
בקרת זהויות :  VIAF: 122636087   WorldCat (עם VIAF): 122636087
אוני (עיר)

בית הכנסת המפואר באוני, מבט מבפנים
סמל אוני בתקופת האימפריה הרוסית
אוֹני (בגאורגית: ონი) היא עיר בנפת אוני שבמחוז רצ'ה-לצ'חומי וסוואנתי תחתית, גאורגיה. למעשה היא ממוקמת היסטורית ואתנוגרפית במחוז ההיסטורי רצ'ה, בערוץ עמוק על גדות נהר הריוני. ונמצאת בגובה 830 מ' מעל פני הים, 210 ק"מ צפונית מערבית לטביליסי. העיר משמשת כמרכז האדמיניסטרטיבי של נפת אוני. ויש בעיר גם נציגות הכנסייה האיפרכית של ניקרוצמינדה. אוני נמצאת בחלק האירופי של המדינה.
היסטוריה

העיר אוני היא אחת מהערים העתיקות בעולם בכלל ובגאורגיה בפרט. האזור שבו שוכנת אוני היה מאוכלס מאז תקופת הברונזה. ארכאולוגים חשפו שרידים של תרבות קולכית, במיוחד אוסף של מטבעות קולכיים, המתוארכים למאה השישית לפנה"ס - המאה השלישית לפנה"ס. אוני מופיעה בכרוניקה במאה החמש עשרה, באגדה עליה כי נמצאה על ידי פרנדזום, מלך איבריה. כשהיא ממוקמת בצומת שבין צפון הקווקז, כארתלי (במרכז גאורגיה), אימרתי (במערב גאורגיה) ורצ'ה תחתית, התפתחה אוני לעיר מסחר ימי ביינמית טיפוסית, וקישרה בין מלכי ממלכת אימרתי לבין נסיכי רצ'ה. משנת 1810 הייתה בשליטת האימפריה הרוסית, ובשנת 1846, הפכה לעיר ולמרכז האדמיניסטרטיבי של מחוז רצ'ה. במהלך שלטונה של ברית המועצות, העיר אוחדה עם מספר כפרים המקיפים אותה והוקמה נפת אוני. מאמצע שנות השמונים, סבלה העיר מרעידות אדמה וסידרה של מפולות שלגים.
למרות הנטייה הפוסט סובייטית של העברת אוכלוסיות, נותרה באוני קהילה יהודית היסטורית, השלישית בגודלה אחרי הקהילות בטביליסי ובכותאיסי. בעיר יש גם בית כנסת שנבנה בשנות השמונים של המאה התשע עשרה.
אוני וסביבותיה כוללות מספר מונומנטים היסטוריים, כולל את חורבות מבצר מימי הביניים וכנסייה של גאורגית אורתודוקסית, ספא פופולרי, שובי, הממוקמת כ-30 ק"מ מהעיר אוני, במדרונות הדרומיים של הרי הקווקז הגדול.
בשנת 1991 הייתה באזור רעידת אדמה שפגעה קשות בעיר ולאחת הבעיות הקשות של העיר זה הגירה שלילית. בשנת 2004 נרשו בסטטיסטיקה 35 לידות מול 350 פטירות ומעבר מחוץ לעיר.
כיום הקרבה לגבול הרוסי ולדרום אוסטיה והאזור ההררי והמתיחות הפוליטית באזור, מאפשרת למבריחים להבריח סיגריות ודלק לגאורגיה.
הרובע היהודי

יהודי אוני הגיעו לעיר עם סיפוחה של גאורגיה על ידי האימפריה הרוסית במאה השמונה עשרה. עם הגעת הרוסים הגיעה גם הכנסייה הפרובוסלבית. מאמצע אותה מאה החלו יהודי גאורגיה לחפש מפלט משלטון הכנסייה הרוסית וכך הגיעו לאוני. כך החלה יהדות אוני שגדלה במשך הזמן והייתה ליישוב הגאורגי המאוכלס ביותר ביהודים, ובתקופות שונות היו גם רוב ביישוב. (בשנת 1972 מנתה הקהילה כ-3,500 איש).
בית הכנסת הגדול באוני, ברחוב טביליסי, הוקם בשנת 1895 והיה מבנה אבן גדול ובולט בממדיו ופארו. הוא נספר ברשימת בתי הכנסת בברית המועצות שנערכה בשנת 1945 והיה פתוח עד ראשית 1953 לפחות.
פתיחת שערי ברית המועצות הביאה חלק מהיהודים לעזוב את העיירה, ולעלות לישראל. עלייה זו התגברה לאחר שנת 1991, כאשר רעידת אדמה קשה פקדה את האזור ובית הכנסת הקטן נחרב, והגדול ניזוק. ארגונים יהודיים התגייסו, הג'וינט, והנשיא אדוארד שוורדנדזה אשר סייעו בשחזור בית הכנסת הגדול. כיום נותרו באוני יהודים בודדים. בית הכנסת מתוחזק עד היום על ידי ארגונים יהודיים.
ערים תאומות

ישראל באר שבע, ישראל
ליטא קזלו רודה, ליטא
ארצות הברית פיצבורג, מסצ'וסטס, ארצות הברית
הערות שוליים

↑  מרדכי אלטשולר, יהדות במכבש הסובייטי: בין דת לזהות יהודית בברית המועצות, 1964-1941, עמ' 480, מרכז זלמן לתולדות ישראל, ירושלים, מסת"ב 9789652272256
| --- | --- |
בקרת זהויות :  NLI: 987007521013005171
אייר ניוגיני

אייר ניוגיני (באנגלית: Air Niugini) היא חברת התעופה הלאומית של פפואה גינאה החדשה, שבסיסה בנמל התעופה הבינלאומי ג'קסונס שבפורט מורסבי. היא מפעילה טיסות פנים מפורט מורסבי ל-12 שדות תעופה גדולים, בעוד שחברת הבת שלה, Link PNG, מפעילה טיסות לנמלי תעופה קטנים. היא גם מפעילה טיסות בינלאומיות באסיה, אוקיאניה ואוסטרליה על בסיס שבועי. אייר ניוגיני טסה ל-25 יעדים מקומיים ו-14 יעדים בינלאומיים ב-10 מדינות ברחבי אסיה ואוקיאניה נכון למרץ 2017. לחברה יש שותפות קוד עם החברות סולומון איירליינס, קוואנטס וקת'אי פסיפיק.
מטוס איירבוס של החברה בשנות ה-90
חברת התעופה הוקמה בנובמבר 1973 כחברת התעופה הלאומית של פפואה גינאה החדשה. בעת ההקמה הממשלה החזיקה ב-60% מהמניות, אנסט (16%), קוואנטס (12%) וטרנס אוסטרליה איירליינס (12%). החברה התחילה בשירותים מקומיים בלבד, אך היא התרחבה לטיסות אזוריות זמן קצר לאחר מכן. הקמת החברה התרחשה כתוצאה משאיפות הממשלה לפתח אזורים שונים במדינה גם ללא רשת כבישים ענפה. המטוסים הראשונים שפעלו בחברה היו DC-3 דקוטה ופוקר F27.
צי החברה

צי החברה נכון ליוני 2022:
| דגם | בשירות | הזמנות | נוסעים |
| --- | --- | --- | --- |
| בואינג 737–800 | 1 | — | 20 |
| בואינג 737 MAX 8 | — | 4 | 16 |
| בואינג 767-300ER | 2 | — | 28 |
| פוקר 70 | 6 | — | — |
| פוקר 100 | 7 | — | 8 |
| בומברדייה Q300 | 1 | — | — |
| בומברדייה Q400 | 3 | — | — |
| סך הכל | 20 | 4 |  |
הערות שוליים

↑  "Privacy Policy."
↑  Flight International 27 March 2007
↑  "ANG Fleet History". Airniugini.com.pg. 31 במאי 2006. אורכב מ-המקור ב-2006-10-07. {{cite web}}:  (עזרה)
אישיקווה (מחוז)

מחוז אישיקווה (ביפנית: Ishikawa-ken 石川県) הוא מחוז באי הונשו, יפן. בירת המחוז היא העיר קנאזווה.
היסטוריה

לאחר רסטורציית מייג'י וביטול שיטת ההאן ב-1871, אוחדו הנחלות קאגה ונוטו למחוז אחד, שקיבל את השם אישיקווה.
גאוגרפיה

המחוז שוכן לחופו של ים יפן, ובחלקו הצפוני נמצא חצי האי נוטו, והדרום הררי ברובו. הבירה קנאזווה שוכנת במישור החוף, ובשטח המחוז נכללים מספר איים בים יפן. 13% משטח המחוז מוקדשים לפארקים לאומיים.
גאוגרפיה > ערים

במחוז אישיקווה 11 ערים:
| --- | --- |
 האקוסן  הקואי  ואג'ימה  נומי  נונואיצ'י  ננאו:  סוזו  קאגה  קהוקו  קומצו  קנאזווה (בירת המחוז)
כלכלה

כלכלת המחוז מתבססת בעיקר על תעשיות טקסטיל וייצור מיכון כבד.